armvectores/hy_wikipedia_2023 huggingface dataset:
Մոռլանկուր

Մոռլանկուր (ֆր.՝  Morlancourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 361 մարդ, բնակչության խտությունը` 30.41 մարդ/կմ²։ Բնակավայրը զբաղեցնում է 11.87 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 25 կմ արևելք։


== Բնակչություն ==


== Տնտեսություն ==
2010 թվականին ուներ 217 աշխատունակ (15-64 տարեկան)  բնակիչ, որոնցից ակտիվ էին 151-ը, իսկ ոչ ակտիվները` 66։ Ակտիվության ցուցանիշը կազմում է 69,6 %։ 151 աշխատունակ մարդկանցից աշխատել է 141 անձ (86 տղամարդ և 55 կին)։ Գործազուրկ են եղել 10 անձ (3 տղամարդ և 7 կին)։ 66 անաշխատունակներից 18-ը եղել են աշակերտներ կամ ուսանողներ, 27-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էնդրյու Գարֆիլդ

Էնդրյու Ռասսել Գարֆիլդը (անգլ.՝ Andrew Russell Garfield, օգոստոսի 20, 1983(1983-08-20), Լոս Անջելես, Կալիֆոռնիա, ԱՄՆ), բրիտանացի դերասան, ծնվել է Լոս Անջելեսում՝ հրեական ծագմամբ ամերիկացի հոր և անգլիացի մոր ընտանիքում։
Վաղ հասակում տեղափոխվել է Մեծ Բրիտանիա։ Նկարահանվել սկսել է 2005 թվականից։ Հանդիպում էր Էմմա Սթոունի հետ։ 2015 թվականին ԶԼՄ-ները հայտնել են, որ զույգը բաժանվել է։


== Ծանոթագրություններ ==
Քոլին Բել

Քոլին Բել (անգլ.՝ Colin Bell, փետրվարի 26, 1946(1946-02-26), Hesleden, Monk Hesleden, Դարեմ քաունթի, Դարհեմ, Անգլիա, Միացյալ Թագավորություն - հունվարի 5, 2021(2021-01-05), Մանչեսթեր, Մեծ Մանչեսթեր, Հյուսիսարևելյան Անգլիա, Անգլիա, Միացյալ Թագավորություն), անգլիացի ֆուտբոլիստ, կիսապաշտպան։ Առավել հայտնի է անգլիական «Մանչեսթեր Սիթի» ակումբում ունեցած ելույթներով։ Բրիտանական կայսրության շքանշանի ասպետ։


== Ակումբային կարիերա ==
Մեծահասակների ֆուտբոլում նորամուտը նշել է 1963 թվականին՝ հանդես գալով «Բերիի» կազմում, որտեղ անցկացրել է երեք մրցաշրջան՝ մասնակցելով առաջնության 82 խաղի։
1966 թվականին տեղափոխվել է «Մանչեսթեր Սիթի», որի կազմում խաղացել է 13 մրցաշրջան։ «Մանչեսթեր Սիթիի» կազմում անցկացրած ժամանակի մեծ մասում եղել է թիմի հիմնական խաղացող։ Ֆուտբոլիստի պրոֆեսիոնալ կարիերան ավարտել է 1980 թվականին ամերիկյան «Սան Խոսե Էրթքվեյքսում»։


=== Վիճակագրություն ===


== Ելույթները հավաքականում ==
Անգլիայի հավաքականում նորամուտը նշել է 1968 թվականի մայիսի 22-ին Շվեդիայի հավաքականի դեմ ընկերական խաղում։ Ազգային թիմում կարիերայի ընթացքում, որը տևել է 8 տարի, երկրի գլխավոր թիմի կազմում անցկացրել է 48 հանդիպում՝ խփելով 9 գոլ։
Հավաքականի կազմում մասնակցել է 1968 թվականի Եվրոպայի առաջնությանը Իտալիայում, որտեղ հավաքականը նվաճել է բրոնզե մեդալներ, և 1970 թվականի աշխարհի առաջնությանը Մեքսիկայում։


=== Գոլերը հավաքականում ===


== Ձեռքբերումներ ==


=== Մանչեսթեր Սիթի ===
Անգլիայի գավաթակիր - 1969
Անգլիայի չեմպիոն - 1967/68
Անգլիայի երկրորդ դիվիզիոնի չեմպիոն - 1966/67
Ֆուտբոլի լիգայի գավաթի դափեկիր - 1969/70, 1975/76
Գավաթակիրների գավաթի դափնեկիր - 1969/70
Անգլիայի Սուպերգավաթի դափնեկիր - 1968 և 1972


=== Միջազգային ===
Անգլիա

Միացյալ Թագավորության տնային առաջնություն – 1968/69, 1969/70 (կիսել է), 1971/72 (կիսել է), 1972–73, 1973–74 (կիսել է), 1974–75


=== Անհատական ===
Մանչեսթեր Սիթիի տարվա լավահույն խաղացող – 1968
Ընդգրկվել է «Ֆուտբոլի լիգայի 100 լեգենդները» ցանկում (1998 թվականին)
Էթիհադի արևմտյան կողմը կոչվել է Քոլին Բելի պատվին։
Ընդգրկվել է «Մանչեսթեր Սիթիի փառքի սրահում» - 2004
Ընդգրկվել է «Անգլիական ֆուտբոլի փառքի սրահում» - 2005


== Ծանոթագրություններ ==


== Արտաքին հղումներ ==
English Football Hall of Fame(անգլ.)
Colin Bell’s Sweaty Jockstrap(անգլ.)
Բարբարա Էրիքսդոթերի ուրվականը


== Բարբարա Էրիքսդոթերի ուրվականը ==
{{Տեղեկաքարտ}}
Բարբարա Էրիքսդոթեր Բիլկե1505 — 1553(շվեդ․Barbro Eriksdotter (Bielke)),  շվեդ ազնվական և կալվածատեր՝ շվեդական հայտնի Բիլկե տոհմից, ում ուրվականը հայտնվում է հուղարկավորած տարածքում։Հայտնի է նաև, որպես Բարբրո Պոլե։


== Կենսագրություն ==
Բարբրո Էրիքսդոթերը ծնվել է 1505թվականին, ապահովված ընտանիքում։Հայրը՝ ֆեոդալ Էրիկ Բիլկե(մահացել է 1511), մայրը՝ ազնվական Գունիլա Բեսե(1475—1553թթ)։Ասպետ Ակսել Բիլկեի(1500—1559), Տուրե Բիլկեի(մահացել է 1534թ․) և ազնվական Աննա Էրիքսդոթեր Բիլկեի քույրը։1524 թվականին Բարբարային կնության առավ ասպետ և օրենսդիր Մոնս Յուհանսոնը(1500—1555թթ․), նրանք ունեցան վեց երեխա։Ընտանիքն ապրում էր Էսթերգոթլանդ կալվածքում։
Բարբարա Էրիքսդոթերը հայտնի էր, որպես դաժան տիրուհի, ծառաներին ծաղրելը և պատժելը նրան մեծ բավականություն էին պատճառում։Հանրային ռեզոնանսը և դժգոհությունները հայտնվեցին այն ժամանակ, երբ, լեգենդի համաձայն կալվածատեր Էրիքսդոթերը փակված բանտարկյալների առջև սնունդ  և խմիչքով դրեց, որից նրանք չէին կարողանում օգտվել,  ինչին նա պատասխանում էր;
— Նրանք ունեն սնունդ և խմիչք, եթե նրանք չեն ուտում, կարող են մեղադրել իրենց։ Նա հայտնի էր իր կախարդական հնարավորություններով։Մահացել է 1553թվականին։


== Լեգենդ ուրվականի մասին ==
Մահից հետո Բարբարային հուղարկավորեցին Լինչյոպինգի եկեղեցում։Բայց լեգենդը վկայում է, որ Էրիքսդոթերի մարմինը տեղափոխել են Վորդնես եկեղեցի։Մեկ ուրիշ վարկածով՝մարմնը խեղվել է և գցվել կալվածքի մոտակա լիճը։Այս վարկածի համաձայն Բարբարա Էրիքսդոթերի ուրվականը թռչում է լճի վրայով և բացականչում․Բարբրոն կախվել է, Բարբրոն կախվել է, և ուրվականը կենդանացել է․․․Լեգենդի համաձայն, ուրվականը կարելի է տեսնել  սատանայի հետ պարելիս գիշերային խավարի մեջ։Ինչպես նաև, ուրվականին կարելի է հանդիպել Լինչյոպինգի եկեղեցում կամ Բրոկոնդ ամրոցում։


== Ծանոթագրություններ ==
Բերքատվության աստված

Բերքատվության Աստվածը, Նեղոս գետը եգիպտացիների համար այնքան կենսական նշանակություն ուներ, որ մարդիկ սկսեցին նույնիսկ կարծել, որ մի աստվածը չի կարող կատարել Նեղոսի հովանավորությունը։ Այդ պատճառով, բացի Խապիից, Նեղոսն այլ աստվածներ էլ ուներ։ Նրանցից մեկը՝ Պտան, վերափոխվեց և դարձավ Ապիս անվամբ սուրբ ցուլ։ Ժամանակի ընթացքում Ապիսն ամբողջությամբ դուրս մղեց Պտայի անունը։ Աստված Ապիսը ոչ այնքան տիրապետում էր հսկայական գետին, որքան հովանավորում էր երկրի բերքատվությունը։
Ապիսին պատկերում էին ցլի տեսքով՝ ճակատին ոսկե սկավառակ։ Սակայն երկրպագում էին նրա կենդանի մարմնավորումը. աղոթքներ և զոհեր էին մատուցում հենց կենդանի ցուլին՝ Ապիսին։ Պաշտամունքի քրմերն ամբողջ երկրի հազարավոր ցլերի միջից ընտրում էին 29 գաղտնի հատկանիշներով։ Հայտնի է, որ կենդանին պետք է անպայման սև լիներ՝ ճակատին սպիտակ պուտ։ Մահից հետո ցուլ-աստծուն զմռսում էին և հատուկ մեծարանքով թաղում Մեմֆիսի մոտակա Ապիսների գերեզմանատանը։


== Աղբյուրներ ==
Լեգենդներ, առասպելներ, ավանդազրույցներ։ Երևան։ Անտարես, 2010- էջ 97
Բասսե (ՏԻՏ)

Բասսե (ՏԻՏ), Գամբիայի տեղական ինքնակառավարման տարածքներից մեկն է։ Համապատասխանում է Վերին գետ մարզին։ Տարածքը կազմում է 2.070 քառ. կմ, իսկ բնակչությունը 2010 թվականի տվյալներով կազմում է 198,773 մարդ։


== Տես նաև ==
Բանջուլ
Բրիկամա
Ջանջանբուրեհ
Կանիֆինգ
Կերևան
Կունտաուր
Մանսա Կոնկո
Տաբարի

Թաբարի (պարսկերեն՝ محمد بن جریر طبری, արաբ․՝ أبو جعفر محمد بن جرير بن يزيد الطبري‎‎, ոչ վաղ քան 838, Ամոլ, Աբասյան խալիֆայություն - 923, Բաղդադ, Իրաք, Աբասյան խալիֆայություն), արաբ (այլ տեղեկություններով՝ պարսիկ) պատմիչ և աստվածաբան։ Գրել է «Պատմություն մարգարեից և թագավորաց» աշխատությունը, որտեղ շարադրված է Սասանյան Պարսկաստանի, ապա Մուհամմադ մարգարեի և առաջին խալիֆաների, Օմայանների և Աբասյանների պատմությունը՝ մինչև 915 թվականը։ 963 թվականին Սասանյանների վեզիր ալ-Բալամին Թաբարիի «Պատմություն»-ը թարգմանել է պարսկերեն, որից և թարգմանվել է այլ լեզուներով։
Թաբարին գրել է նաե Ղուրանի բազմահատոր մեկնությունը, որը հայտնի է «Տաֆսիր» անունով։
Հայաստանի մասին Թաբարիի տեղեկությունները վերաբերում են Սասանյանների և արաբական տիրապետության ժամանակաշրջաններին։


== Ծանոթագրություններ ==
Ենոք Ղազարյան

Ենոք Սիմոնի Ղազարյան (1907, հոկտեմբերի 6 (հոկտեմբերի 18), գյուղ Վելիսցիխե, Գուրջանիի շրջան, Վրաստան - 1981, սեպտեմբերի 30, Երևան), հայ բուսաբան, կենսաբանական գիտությունների դոկտոր (1960), պրոֆեսոր (1961)։ ՀԽՍՀ գիտության վաստակավոր գործիչ (1967)։


== Կենսագրություն ==
1930 թվականին ավարտել է Երևանի պետական համալսարանը։ 1938-1942 թվականներին աշխատել է ՀԳԻ-ում՝ որպես բուսաբանության ամբիոնի վարիչ, 1935-1941 թվականներին՝ միաժամանակ՝ Երևանի բուսաբանական այգու, ապա ՀԽՍՀ ԳԱ Բուսաբանության ինստիտուտի տնօրեն։ 1947-1952 թվականներին և 1961-1962 թվականներին աշխատել է ՀԽՍՀ գյուղնախարար, իսկ 1955-1981 թվականներին՝ ԵԱԱԻ-ում՝ որպես ագրոնոմիայի և բուսաբանության ամբիոնի վարիչ։ 1947-1951 թվականներին ընտրվել է ԽՍՀՄ, 1950-1954 թվականներին՝ ՀԽՍՀ պատգամավոր։


== Ստեղծագործություններ և ճանաչում ==
Գիտական աշխատանքները վերաբերում են բուսաբանության, երկրաբուսաբանության, մարգագետնաբուծության հարցերին։ Ղազարյանի ղեկավարությամբ ուսումնասիրվել են ՀԽՍՀ բնական կերային հողանդակների բերքատվության բարձրացման վրա միկրոտարրերի և միկրոպարարտանյութերի դերի ու ազդեցության, բնական տարբեր խոտհարքների ու արոտավայրերի բուսաբանական և քիմիական կազմի խնդիրները։


== Պարգևներ ==
Աշխատանքային կարմիր դրոշի շքանշան
Հայրենական պատերազմի I աստիճանի շքանշան


== Երկեր ==
Горные кормовые угодья CCCP, их улучшение и использование, տես՝ Пастбища и сенекосы CCCP, M․, 1974․
Ереванский Ботанический сад : бюллетень Ботанического сада, Отв. ред. Е. С. Казарян, АН СССР - Армянский филиал, Ботанический институт, Ереван, Изд.- во АРМФАН, 1939.


== Ծանոթագրություններ ==
Ջեյմս Լովել

|}
Ջեյմս Արթուր (Ջիմ) Լովել կրտսեր (անգլ.՝ James Arthur "Jim" Lovell, Jr., մարտի 25, 1928(1928-03-25)[…], Քլիվլենդ, Օհայո, ԱՄՆ), ամերիկացի տիեզերագնաց, օդաչու, ռազմածովային նավատորմի առաջին կարգի կապիտան։ Ավարտել է Վիսկոնսինի համալսարանը Անապոլիսի (Մերիլենդ նահանգ) ռազմածովային ակադեմիան։
«ՆԱՍԱ»-ի տիեզերագնացների խմբում է 1962 թվականից։ 1965 թվականի դեկտեմբերի 4-18-ը Ֆրենք Բորմանի հետ, որպես երկրորդ օդաչու, թռիչք է կատարել «Զեմինի-7» տիեզերանավով։ 1966 թվականի նոյեմբերի 11-15-ը, Բազ Օլդրինի հետ, որպես հրամանատար, թռիչք է կատարել «Ջեմինի-12» տիեզերանավով։ 1968 թվականի դեկտեմբերի 21-27-ը, Բորմանի և Ուիլիամ Անդերսի հետ, որպես հիմնական բլոկի օդաչու, «Ապոլոն-8» տիեզերանավով առաջին թռիչքն է կատարել դեպի Լուսին։ 1970 թվականի ապրիլի 11-17-ը Ջեք Սուայգերտի և Ֆրեդ Հեյսի հետ, որպես հրամանատար, «Ապոլոն-13» տիեզերանավով թռիչք է կատարել դեպի Լուսին։ 1973 թվականին հեռացել է տիեզարագնացի կարիերայից ստանձնել Հյուստոնի ղեկավարվող տիեգերանավերի կենտրոնի գիտության և կիրառական հետազոտությունների բաժնի տնօրենի տեղակալի պաշտոնը։
Լովելի անունով է կոչվում Լուսնի հակառակ երեսի խառնարաններից մեկը։


== Ծանոթագրություններ ==


== Արտաքին հղումներ ==
Կենսագրությունը «NASA»-ի պաշտոնական կայքում(անգլ.)
Էջը IMDb.com կայքում(անգլ.)
Հիթչի մեթոդը

«Հիթչի մեթոդը» (անգլ.՝ Hitch), ռեժիսոր Էնդի Թեննանտի ֆիլմերից, որի գլխավոր դերերը մարմնավորում են Ուիլ Սմիթը, Եվա Մենդեսը, Քևին Ջեյմսը, Էմբեր Վալեթան, Ջուլի Էնն Էմերին, Ադամ Արկինը, Ռոբին Լին, Նատան Լի Գրեհեմը, Մայքլ Ռապապորտը, Ջեֆրի Դոնովանը։


== Սյուժե ==
Ալեքս «Հիթչ» Հիթչենսը նյու-յորքյան լեգենդար «բժիշկ-խնամախոս» է։ Նա շատ տղամարդկանց է օգնել, որպեսզի վերջիններս կարողանան գերել իրենց իդեալին։ Հիթչն անշահախնդիր է։ Նա իր աշխատանքի համար հոնարար է ստանում, բայց սիրում է գաղտնի պահել իր ապրուստ հայթայթելու միջոցը։ Հիթչի նոր հաճախորդը Ալբերտն է՝ հասարակ հաշվապահ է, որն անսահման սիրահարված է աստղ Ալեգրա Կոուլին։ Հիթչի համար այս գործը դառնալու է իր կարիերայի բարձրակետը։ Բայց այս գործի վրա աշխատելով նա հանդիպում է արժանի հակառակորդի ի դեմս էֆֆեկտիվ և խորաթափանց Սառա Մելասի, որը մասնագիտությամբ լրագրող է և քայլ առ քայլ հետևում է Ալեգրային և նրա մասին բամբասանքներ է գրում թերթում։ Պրոֆեսիոնալ ամուրի Հիթչը հանկարծ նկատում է, որ մինչև ականջները սիրահարված է Սառային, որն էլ իր հերթին ցնցող բացահայտում է կատարում՝ գտնելով մանհեթենյան խորհրդավոր «բժիշկ-խնամախոսին»։


== Դերերում ==


== Ծանոթագրություններ ==


== Արտաքին հղումներ ==
Հիթչի մեթոդը(անգլ.) ֆիլմը Internet Movie Database կայքում
«Հիթչի մեթոդը»(ռուս.) ֆիլմը ԿինոՊոիսկ կայքում։
Ծաղկուտի լեռներ

Ծաղկուտի լեռներ, լեռներ Հայաստանի Գեղարքունիքի և Տավուշի մարզերի սահմանագլխին, Միափորի լեռների։ Ձգվում է Իշխանաց լեռնագագաթից մինչև Գետիկ և Աղավնո գետերի միախառնման վայրը։ Առավելագույն բարձրությունը Մակաղաքար լեռն է՝ 2170 մ բարձրությամբ, երկարությունը 5 կմ է։


== Ծանոթագրություններ ==
(4319) Ջեքիռոբինսոն

(4319) Ջեքիռոբինսոն (անգլ.՝ Jackierobinson), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,338809 ա. մ., առավելագույնը մոտենում է 1,8162 ա. մ. հեռավորության վրա և հեռանում 2,8614 ա. մ.։ Արեգակի շուրջ մեկ ամբողջական պտույտ է կատարում 1306,44 երկրային օրվա ընթացքում, իր ուղեծրով շարժվելով միջինում 0,275557 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4319) Ջեքիռոբինսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շերբրուկ (փողոց)

Շերբրուկ փողոց (ֆր.՝ rue Sherbrooke), 31,3 կիլոմետր երկարությամբ գլխավոր պողոտա, Մոնրեալի կղզու երկրորդ ամենամեծ փողոցը։ Փողոցը սկսվում է Մոնրեալի արևմուտքից և ավարտվում է Պուանտ օ Թխեմբլեի կղզու ծայրում` հատելով Գուին բուլվարը և միանալով Նոտր Դամ փողոցին։ Քավենդիշ բուլվարի արևելյան մասում այս ճանապարհը կազմում է Քվեբեկ 138 փողոցի մաս։
Փողոցը բաժանված է երկու մասի։ Շերբրուկ փողոցի արևելյան մասը գտնվում է Սենտ Լորան բուլվարում, իսկ Շերբրուկ փողոցի արևմտյան մասը` արևմուտքում։ Արևմտյան հատվածում են գտնվում բազմաթիվ պատմական կառույցներ։
Շերբրուկ փողոցի արևելյան մասն անցնում է Մոնտ Ռոյալ սարահարթի եզրով (և' վարչական, և' տեղագրական) Côte à Baron հայտնի բարձունքի գագաթին և հյուսիսում շարունակվում Մոնրեալի բուսաբանական այգու և Մեզոնով այգու միջով և հարավում` Օլիմպիական զբոսայգու։ Փողոցն անվանվել է 1816-1818 թվականներին Բրիտանական Հյուսաիսային Ամերիկայի գեներալ նահանգապետ Ջոն Կոուպ Շերբրուկի պատվին։


== Պատմություն ==
1817 թվականին Շերբրուկ փողոցը ի սկզբանե բաղկացած էր երկու հատվածից` Bleury փողոցից դեպի Սանգինեթ փողոց։ Այդ ժամանակաշրջանում քաղաքի կենտրոնական մասից հարաբերական հեռավորությունը դժվարացնում էր արդյունաբերության կամ գործարանների ստեղծումը։ Շատ հիվանդանոցներ և ուսումնական հաստատություններ փողոցում տեղակայվեցին 19-րդ դարում, ինչպիսիք են` ՄաքԳիլի համալսարանը, Jacques-Cartier նորմալ դպրոցը, Մոնտ Սեն Լուի քոլեջը, Bon Pasteur մենաստանը։
Քսաներորդ դարի սկզբից մինչև 1930-ական թվականներ Շերբուկ փողոցը եղել է Մոնրեալի ամենահեղինակավոր փողոցը։ 1912 թվականին փողոցի արևմտյան հատվածում է տեղակայվել Մոնրեալի գեղարվեստի թանգարանը։ Հետագայում քաղաքի կենտրոնի ընդարձակման հետ մեկտեղ նոր ՈՒեսթմաունթ հատվածում շքեղ նոր տներ կառուցվեցին դեպի արևմուտք։
19-րդ դարի սկզբում Շերբրուկի փողոցը երկարեց դեպի արևելք Մոնրեալի քաղաքային զարգացման հետ զուգընթաց։ Այն բազում հաստատությունների և զբոսայգիների ստեղծման կենտրոնն էր` Լա Ֆոնտան զբոսայգի, Նոտր Դամ հիվանդանոց, Մեզոնով այգի, Մոնրեալի բուսաբանական այգի և Օլիմպիական մարզադաշտը։
1976 թվականին Ամառային օլիմպիական խաղերի ժամանակ փողոցը պետք է լիներ 8 կմ երկարությամբ Corridart արվեստի ցուցահանդեսի անցկացման վայրը։ Այնուամենայնիվ, վիճահարույց որոշման մեջ նախկին քաղաքապետ Ժան Դրափյոն խաղերի մեկնարկից երկու օր առաջ չեղարկեց ցուցադրությունը։


== Տեսարժան վայրեր ==
Մոնրեալի գեղարվեստի թանգարան
ՄաքՔորդ թանգարան
Ռից Կարլթոն Մոնրեալ
Հոլթ Ռենֆրյու
Պարկ Լաֆոնտանարևելքում`

Դուֆրեն ամրոց
Օլիմպիական մարզադաշտ
Մոնրեալի բուսաբանական այգի
Montreal Biodome.


== Պատկերասրահ ==

		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Heritage Montreal description
Խենալգուասիլ (քաղաք)

Խենալգուասիլ (իսպ.՝ Genalguacil), քաղաք և համայնք Իսպանիայում, մտնում է Մալագա համայնքի մեջ, Անդալուսիայի ինքնավար մարզի կազմում։
Համայնքը մտնում է Սերանիա-դե-Ռոնդա վարչական շրջանում։ Զբաղեցնում է 31 կմ2 տարածք։ Բնակչությունը՝ 491 մարդ (2010)։ Մինչև Համայնքի կենտրոնը՝ 155 կմ է։


== Արտաքին հղումներ ==
Պաշտոնական կայք Archived 2020-11-01 at the Wayback Machine.
genalguacil.org Archived 2007-10-09 at the Wayback Machine.
Սնեժկովսկի գյուղական խորհուրդ (այլ կիրառումներ)

Սնեժկովսկի գյուղական խորհուրդ, կարող է վերաբերել՝

Սնեժկովսկի գյուղական խորհուրդ - Ուկրաինայի Սումիի մարզի Բուրինսկի շրջանում
Սնեժկովսկի գյուղական խորհուրդ - Ուկրաինայի Խարկովի մարզի Վալկովսկի շրջանում
Շչիգոլևո

Շչիգոլևո (ռուս.՝ Щиголево), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրանկլին շրջան (Վերմոնտ)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Վերմոնտ նահանգի 14 վարչական միավորներից մեկը։ Ընդհանուր տարածությունը 1,650 կմ² է, բնակչությունը՝ 47,746 մարդ (2010 թ. տվյալներով)։ Շրջկենտրոնն է Սինտ Ալբանս բնակավայրը։ Կազմավորվել է 1792 թ.։

Կաղապար:Վերմոնտ
3М6 Շմել

Շմել (հրթիռի ինդեքս՝ 3М6, 2К15-ի և 2К16-ի կոմպլեքս, ըստ ԱՄՆ-ի և ՆԱՏՈ-ի զինված ուժերի դասակարգման՝ AT-1А Snapper), առաջին սերնդի սովետական հակատանկային կառավարվող հրթիռային կոմպլեքս։ Ստեղծվել է Բ․ Ի․ Շավիրինի ղեկավարությամբ Մոսկովյան մարզի Կոլոմնա քաղաքի Կոնստրուկտորական հատուկ բյուրոյում  (ներկայումս Պաշտպանության նախարարության «Գիտաարտադրական կորպորացիա» «Ճշգրիտ մեքենաշինության կոնստրուկտորական բյուրո») «Սիգնալ» համառուսական գիտահետազոտական համալսարանի հետ համտեղ՝ գերմանա-ֆրանսիական SS.10-ի հիման վրա։ ԽՍՀՄ զինված ուժերի սպառազինման մեջ է դրվել 1960 թվականի օգոստոսի 1-ին։ Կոմպլեքսի սերիական արտադրությունը շարունակվել է 1961-1966 թվականներին Դեգտյարովի անվան գործարանում։
Նախատեսված է տանկերի, ինժեներական և ամրաշինական կառույցների և ցամաքային նշանակետերի խոցման համար։
Հիմք է հանդիսացել հետագա մշակումների համար։


== Վերափոխված տեսակներ ==

Հակատանկային կառավարվող հրթիռը տեղավորվում է երկու տեսակի ցամաքային կրիչների վրա՝ 

2К15 Շմել, հակատանկային հրթիռային համակարգ մարտական 2П26  մեքենայի հետ ավտոմեքենայի  ԳԱԶ-69 ամրաշրջանակի բարձրացրած անցանելիության հիման վրա թափքի հետևի մասում տեղակայված չորս երկաթուղային ուղեցույցով։ Շահագործվում է 1960 թվականից սկսած։
2К16 Շմել, հակատանկային հրթիռային համակարգ 2П27 մարտական մեքենայի հետ մարտական հետախուզման և պարեկային մեքենայի ամրաշրջանակի հիման վրա «ԳԱԶ-40П» զրահապատ մեքենայի մեջ տեղակայված և վեր ուղղված երեք երկաթուղային ուղեցույցերով։ Շահագործվում է 1964 թվականից սկսած։


== Տակտիկա-տեխնիկական բնութագիր ==
Երկարություն՝ 1150 մմ
Տրամագիծ՝ 136 մմ
Թևերի տատանման մեծություն՝ 750 մմ
Հեռավորություն՝ 600–ից 2000 մ
Մեկնարկային զանգված՝ 24 կգ
Միջին արագություն՝ 110 մ/վ
Թռիչքի տևողությունը մաքսիմալ հեռավորության վրա՝ 19 վ
Կառավարման համակարգ՝  հրամանային, ձեռքով և հաղորդալարերով
Ռազմական մաս՝ կուտակային, 3Н13 ինդեքս
Մարտական մասի զանգված՝ 5,4 կգ
Զրահախոցելիություն՝ մինչև 300 մմ


== Ռազմական կիրառություն ==
«Շմել» հակատանկային կառավարվող հրթիռի կիրառության հայտնի դեպքերից են՝

Եգիպտական օպերատորները Վեցօրյա պատերազմի ընթացքում խոցել են ավելի քան 10 իսրայելական տանկ։
Պատերազմի ավարտից մի քանի ամիս անց՝ 1967 թվականին, եգիպտացիներին հաջողվել է «Շմել» հակատանկային կառավարվող հրթիռով խոցել Սուեզի ջրանցքի արևելյան ափին պարեկություն անող երկու իսրայելական М48 տանկ։
Հույն կիպրացիներն օգտագործել են «Շմել» հակատանկային կառավարվող հրթիռը Կիպրոս թուրքերի ներխուժման ժամանակ։ Խոցվել է մի քանի նշանակետ, օրինակ, 1974 թվականի օգոստոսի 1-ին 3М6 հրթիռով ոչնչացվել է թուրքական M47 տանկը։


== Այլ շահառուներ ==


=== Արտադրող/Հիմնական շահառու ===


=== Այլ շահառուներ ===
 Աֆղանստան
Բուլղարիա
Հունգարիա
Գերմանիա
Լեհաստան
Ռումինիա
Հարավսլավիա
Չեխոսլովակիա
Հյուսիսային Կորեա


== Ծանոթագրություններ ==


== Արտաքին հղումներ ==
https://web.archive.org/web/20090210051052/http://www.shmel.org/gallery/324/
https://web.archive.org/web/20051215175233/http://waronline.org/IDF/Articles/firstATGM.htm#AT-3
Լազար Սիտերման

Լազար Յակովլևիչ Սիտերման  (բելառուս․՝ Лазар Якаўлевіч Сітэрман, 1894, Մոզր, Մինսկի նահանգ, Ռուսական կայսրություն - 1941, Minsk Ghetto, Մինսկ), խորհրդային բժիշկ-թերապևտ, Բելառուսական Խորհրդային Սոցիալիստական Հանրապետության գիտության վաստակավոր գործիչ, բժշկական գիտությունների դոկտոր, պրոֆեսոր։  
Պատմաբան Յակով Էթնիգերի հայրը։ 


== Կենսագրությունման ==
Լազարը ծնվել է 1894 թվականի հոկտեմբերին Մոզր քաղաքում, դեղագործի ընտանիքում։ 1916 թվականին ավարտել է  Տարտուի համալսարանի բժշկական ֆակուլտետը։ 1916 թվականից եղել է ռազմական բժիշկ՝ Ռուսական և Կարմիր բանակներում։ 1920-ական թվականների սկզբին մասնակցել է Մինսկում բժշկական-սանիտարական աշխատանքների կազմակերպմանը։ 1921 թվականին՝ Ռուսաստանի քաղաքացիական պատերազմի ավարտից հետո նշանակվել է  Մինսկի կենտրոնական պոլիկլինիկայի գլխավոր բժիշկ։ 1923-1930 թվականներին եղել է Բելառուսի պետական համալսարանի բժշկական ֆակուլտետի բուժական կլինիկայի ասիստենտ։ 1931 թվականից զբաղեցրել է Մինսկի բժշկական ինստիտուտի ամբիոնի վարիչի պաշտոնը։ 1933 թվականին ստացել է պրոֆեսորի կոչում։
1936 թվականին պաշտպանել է դոկտորական ատենախոսություն։ Գիտական աշխատանքի մեթոդիկային տվել է առաջնային տեղ։ 1938 թվականին գիտական աշխատանքների համար պատրաստել է ուղեցույցներ։ 1939 թվականին դարձել է «Կլինիկական դեղատոմսերի հավաքածու» աշխատության հեղինակ։ Նույն թվականին ստացել է ԲԽՍՀ գիտության վաստակավոր գործչի կոչում։
Հրապարակել է մի շարք աշխատություններ սիրտ-անոթային հիվանդությունների առաջացման պատճառների և դրանց բուժման վերաբերյալ։
Հայրենական մեծ պատերազմի սկսվելուց հետո մի քանի օր Մինսկում օգնություն է ցույց տվել վիրավորներին։ Գերմանական զորքերը Մինսկը գրավելուց հետո նրան որպես հրեա ուղարկել են Մինսկի գետտո։
Մահացել է 1941 թվականի աշնանը․ ենթադրվում է, որ Սիտերմանը խոշտանգումներից հետո Գեստապոյի կողմից կախաղան է հանվել բանտում։


== Ծանոթագրություններ ==


== Արտաքին հղումներ ==
Снитковский В. С чего начинается Родина Archived 2020-09-21 at the Wayback Machine.(ռուս.)
Яков Этингер Жизнь и смерть профессора Ситермана(ռուս.)
Միրիբել (այլ կիրառումներ)

Միրիբել, կարող է վերաբերել՝

Միրիբել - համայնք Ֆրանսիայում, գտնվում է Ռոն Ալպեր մարզի Էն գավառում
Միրիբել - Ֆրանսիայի կանտոն
Կոնստանտինովկա (քաղաքատիպ ավան, Արբուզինսկի շրջան)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ուկրաիներեն՝ Костянтинівка), քաղաքատիպ ավան Ուկրաինայի Նիկոլաևի մարզի Արբուզինկայի շրջանում։ Հիմնադրվել է 1703 թվականին։
2011 թվականի տվյալներով Կոնստանտինովկա քաղաքատիպ ավանում բնակվում էր 2 312 մարդ։ Բնակավայրը զբաղեցնում է 6,07 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Էյե (Եգիպտոսի փարավոն)

Էյե (նաև Աի,էի,Հայա), XVIII դինաստիայի ամարնյան ժամանակաշրջանի վեզիրը, ով հետագայում դարձավ Հին Եգիպտոսի փարավոն։ Կառավարել է մ.թ.ա. 1323 թվականից 1319 թվականներին կամ մ.թ.ա. 1327 թվականից 1323 թվականներին։ Էյեն մոտ էր երկու կամ նույնիսկ երեք նախորդ փարավոնների հետ, հատուկ ազդեցություն ուներ Թութանհամոն փարավոնի վրա։ Էյե Հեփերհեփրուրեի գահային անունը նշանակում է «Ռայի անմահ մարմնացում», իսկ ծննդյան անունը՝ «Էյե-Աստծո հայր»։ Նրան պատկանող քանդակները ոչնչացվել է իր հաջորդների կողմից։


== Ծառայություն ==
Էյեի կարիերան սկսել է ձևավորվել Ամենհոտեպ III-ի օրոք։ Ախենաթենի օրոք  Էյեին թագավորությունում արժանացել է «արքայի աջ ձեռքը, թագավորի բարեկամներից գլխավորը» և «երկու հողերի տիրակալի բոլոր ձիերի պետը» բարձր կոչումների:Ամարնի անավարտ դամբարանում (թիվ 25) Էյեն պահպանել է «Աթոնի մեծ օրհներգը»։ Սա կարող է վկայել Աթոնի նոր պաշտամունքին Էյեի նվիրվածության մասին։ Ախնատոնի գահակալության վերջին տարիներին «Էյե» անունը չի նշվում, ինչպես նաև Սմենխարի թագավորության օրոք։


== Ծանոթագրություններ ==
Սիռգուվեռե

Սիռգուվեռե (էստ․՝ Sirguvere), գյուղ Էստոնիայի Յիգևամաա նահանգի Սաառե շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շիշեյ

Շիշեյ (ռուս.՝ Шишей), գետ Կամչատկա թերակղզի՝ Ռուսաստանում։ Գետի երկարությունը 53 կմ է։ Ավազանի տարածքը 767 կմ2։ Թափվում է Ելովկա գետի աջ ափին՝ 138 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։


== Տես նաև ==
Ռասսոշինա
Պիմտա


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոմսոմոլեց (գյուղ, Կրասնոկուտի շրջան)

Անվան այլ կիրառումների համար տե՛ս՝ ԿոմսոմոլեցԿոմսոմոլեց (ուկրաիներեն՝ Комсомолець), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1912 թվականին։
2001 թվականի տվյալներով Կոմսոմոլեց գյուղում բնակվում էր 22 մարդ։ Բնակավայրը զբաղեցնում է 0,311 կմ² տարածք։ Բնակչության խտությունը կազմում էր 70,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պլեսկավիցա

Պլեսկավիցա (սերբ.՝ Пљескавица), ուտեստ, որը շատ հայտնի է Բալկանյան երկրներում։ Ունի կլոր, հարթ մակերես։ Պլեսկավիցա ուտում են Սերբիայում, Բոսնիայում, Հերցեգովինայում,Չեռնոգորիայում, Մակեդոնիայում, հայտնի է նաև Ռումինիայում, Սլովենիայում, Խորվաթիայում և Բուլղարիայում։ Ավանդական պլեսկավիցան պատրաստվում է խոզի և տավարի մսի խառնուրդից տապակած եղանակով, մատուցվում է խավարտով, հացով և պանիրով։ Պլեսկավիցան լինում է տարբեր տեսակների սովորական, գուռմանային և լցոնած։
Վերջին ժամանակաշրջանում պլեսկավիցան շատ հայտնի է Եվրոպայում, այն պատրաստվում է արագ սննդի համար նախատեսված ռեստորաններում, հատկապես Գերմանիայում, Շվեդիայում, Ավստրիայում և այն երկրներում, որտեղ շատ են հարավսլացիները։ Պլեսկավիցան մատուցվում է տաք վիճակում, համեմված տարբեր համեմունքներով։


== Արտաքին հղումներ ==
Պլեսկավիցա ահռելի չափերի
Սեն Քրիստոֆ (Վալե դ’Աոստա)

Անվան այլ կիրառումների համար տե՛ս՝ Սեն Քրիստոֆ (այլ կիրառումներ)Սեն Քրիստոֆ (ֆրանս.՝ Saint-Christophe), կոմունա Իտալիայի Վալե դ'Աոստա մարզում։
Բնակչությունը կազմում է 3209 մարդ (2008 թվականի տվյալներով)։ Բնակչության խտությունը՝ 229 մարդ/կմ²։ Տարածքը՝ 14 կմ²։ Փոստային ինդեքս՝ 11020։ Հեռախոսային կոդ՝ 0165։
Բնակավայրի հովանավոր է համարվում սուրբ Քրիստոֆը։


== Ժողովրդագրություն ==
Բնակչության աճ՝


== Կոմունայի վարչակազմ ==
Հեռախոսահամար՝ 0165 269800
Էլեկտրոնային փոստ՝ info@comune.saint-christophe.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ձորակ (Սյունիքի մարզ)

Ձորակ, գյուղ Հայաստանի Սյունիքի մարզում, Շուռնուխ գյուղից՝ 13 կմ հարավ-արևելք։
Ձորակ է վերանվանվել 2006 թ.-ի հուլիսի 4-ին։


== Բնակչություն ==
Ձորակի ազգաբնակչության փոփոխությունը.


== Տնտեսություն ==
Բնակչությունը զբաղվում է երկրագործությամբ և անասնապահությամբ։


== Ծանոթագրություններ ==
Մաքսիմ Մեհմեդ

Մաքսիմ Մեհմեդ (գերմ.՝ Maxim Mehmet, հուլիսի 2, 1975(1975-07-02), Կասել, Հեսսեն, Գերմանիայի Ֆեդերատիվ Հանրապետություն), գերմանացի դերասան և ռեժիսոր։ Ապրում է Բեռլինում։


== Կենսագրություն ==
Մաքսիմ Մեհմեդը մեծացել է Հյուսիսային Հեսսենում։ Նա իր թուրքական ազգանունն ստացել է Ղրիմի թաթար պապիկից։ Դերասանական առաջին քայլերը կատարել է իր մոր մոտ՝ տիկնիկային թատրոնում, ապա դպրոցի թատրոնում և որոշակի դերեր թատերախմբերում։ Առաջին անգամ թատրոնում սովորել է Բեռլինում։ 25 տարեկանում նա որոշել է սովորել դերասանական վարպետություն, գիտական աստիճանով Պոտսդամում ավարտել է «Կորնադ Վոլֆ» ակադեմիայի կինոյի և հեռուստատեսության բաժինը։ 2005 թվականին նա հանդես է գալիս Լենդեր Հաուսմանի «NVA» ռազմական կատակերգությունում։ 2008 թվականին նա խաղացել է իր առաջին գլխավոր դերը «Միսն իմ բանջարեղենն է» ֆիլմում, որը ներկայացնում է գրող և երաժիշտ Հայնց Ստրուկի ինքնակենսագրությունը։


== Ընտրյալ ֆիլմագրություն ==


== Ծանոթագրություններ ==


== Արտաքին հղումներ ==
Մաքսիմ Մեհմեդ Internet Movie Database կայքում
Սոկոլի շրջան (Վոլոգդայի մարզ)

Անվան այլ կիրառումների համար տե՛ս՝ Սոկոլսկի շրջան (այլ կիրառումներ)Սոկոլի շրջան (ռուս.՝ Сокольский муниципальный район), մունիցիպալ շրջան Ռուսաստանի Դաշնության Վոլոգդայի մարզում։
Ստեղծվել է 1929 թվականին։ Վարչական կենտրոնը՝ Սոկոլ։


== Աշխարհագրություն ==
Շրջանի տարածքի մակերեսը կազմում է 4165 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 51400 մարդ։ Բնակչության խտությունը կազմում էր 12,34 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նորդռեիսա

Նորդռեիսա (նորվ.՝ Nordreisa), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Սթորսլեթ քաղաքն է։ Պաշտոնական լեզուն համարվում է բուկմոլը։ Զբաղեցնում է 3437.64 կմ² տարածք։
Կոմունան կազմավորվել է 1886 թվականի հունվարի 1-ին։ Սկզբնական շրջանում այն ավելի մեծ մակերես էր զբաղեցնում, սակայն հետագայում որոշ տարածքներ առանձնացվեցին։
Անվանումը ստացել է կոմունայի տարածքով հոսող Ռեիսա գետից։


== Նորդռեիսայի զինանշանը ==
Նորդռեիսա կոմունայի զինանշանը հաստատվել է 1984 թվականի դեկտեմբերի 21-ին և իրենից ներկայացնում է կանաչ գույնով ներկված վահան, ներքևի մասը սուր, որի վրա պատկերված է սպիտակ գույնի 2 սաղմոն տեսակի ձուկ։ Կոմունայի ղեկավարությունը այդպես է որոշել, քանզի Ռեիսա գետը հայտնի է սաղմոն ձկան առատությամբ և համեղությամբ։


== Բնակչություն ==
Համաձայն 2007 թվականի մարդահամարի տվյալների՝ Նորդռեիսա կոմունայում բնակվում է 4665 մարդ։ Կոմունայի բնակչության քանակը վերջին 40 տարում հիմնականում պահպանվել է նույն մակարդակի վրա։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2011-05-14 at the Wayback Machine. (նորվեգերեն)


== Ծանոթագրություններ ==
Կալսադա դե Կալատրավա (քաղաք)

Կալսադա դե Կալատրավա (իսպ.՝ Calzada de Calatrava), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Կամպո դե Կալատրավա շրջանի կազմի մեջ։ Տարածքը՝ 411 կմ2։ Բնակչությունը՝ 4458 (2010 թվականին)։ Հեռավորությունը վարչական կենտրոնից՝ 36 կմ։ Պեդրո Ալմոդովարի ծննդավայր։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Foro de los calzadeños(չաշխատող հղում)
Guía turística Archived 2006-02-02 at the Wayback Machine.
Huertezuelas. Web oficial
Asociación Cultural de Cine "Pedro Almodóvar Caballero". Calzada de Cva
Hermandad del "Cristo del Sagrario". Calzada de Cva. Web oficial
Hermandad de San Cristóbal. Calzada de Cva
Grupo de folclore A.C. Ntra. Sra. de los Remedios
CalzadaPlus: Otra información de Calzada. Calzada de Cva
Iglesia Parroquial "Ntra. Sra. de la Asunción". Calzada de Cva
Partido Popular de Calzada de Cva Archived 2014-07-11 at the Wayback Machine.
Partido Socialista Obrero Español de Calzada de Cva Archived 2013-08-01 at the Wayback Machine.
Foro Pueblos de España Archived 2006-02-02 at the Wayback Machine.
(5727) 1988 BB4

(5727) 1988 BB4, աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 19-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,32935 ա. մ., առավելագույնը մոտենում է 2,1542 ա. մ. հեռավորության վրա և հեռանում 2,5045 ա. մ.։ Արեգակի շուրջ մեկ ամբողջական պտույտ է կատարում 1298,53 երկրային օրվա ընթացքում, իր ուղեծրով շարժվելով միջինում 0,277238 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5727) 1988 BB4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
284

284 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 284 թվականն է, 
III դարի 84-րդ տարին։


== Դեպքեր ==


== Ծնունդներ ==


== Մահեր ==
Կիիվսաառե

Կիիվսաառե (էստ․՝ Kõivsaare), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վաեմլա

Վաեմլա (էստ․՝ Vaemla), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոսե Խոնելի

Մոսե Խոնելի (վրաց.՝ მოსე ხონელი), վրացի գրող, 12-րդ դարի «Ամիրանդարեջանիանի» արկածային-հերոսական պատմվածքների ենթադրյալ հեղինակը։ Դյուցազն Ամիրանի ֆանտաստիկ արկածներում և սխրագործություններում արտացոլված են 12-րդ դարի վրաց հասարակության ռազմաասպետական դասի սոցիալ-քաղաքական և բարոյական իդեալները։
Նատալյա Պառիգինա

Նատալյա Դեոմիդովնա Պառիգինա (ռուս.՝ Наталья Деомидовна Парыгина, մայիսի 22, 1924(1924-05-22), Բորզյա, Բորզինսկի շրջան - դեկտեմբերի 9, 2016(2016-12-09), Տուլա, Ռուսաստան), խորհրդային և ռուս գրող։ ԽՍՀՄ գրողների միության (1958) և Ռուսաստանի գրողների միության անդամ։ Արհմիությունների կենտրոնական խորհրդի և ԽՍՀՄ գրողների միության համամիութենական մրցույթի դափնեկիր (1975), «Հասարակական ճանաչում» ոսկե կրծքանշանի ասպետ (1999), Լև Տոլստոյի անվան Տուլայի մարզային մրցանակի դափնեկիր (2000)։ Տուլա քաղաքի պատվավոր քաղաքացի (1994)։


== Կենսագրություն ==
Նատալյա Պարիգինան ծնվել է Չիտայի մարզի Բորզյա կայարանում, 1924 թվականի մայիսի 22-ին, գրասենյակային ծառայողի ընտանիքում։ Հեռակա սովորել և 1947 թվականին ավարտել է Տոմսկի Ս. Մ. Կիրովի անվան պոլիտեխնիկական ինստիտուտը։ Աշխատել է Կեմերովոյի լեռնահանքային տեխնիկումում` որպես մաթեմատիկայի և ֆիզիկայի ուսուցիչ, ապա աշխատանքի է անցել գործարանում` որպես կոնստրուկտոր։
1954 թվականին Կեմերովոյում լույս է տեսել նրա առաջին գիրքը՝ «Մանկավարժի գրառումները» և նույն թվականին Նատալյա Դեոմիդովնան Սիբիրից տեղափոխվել է Տուլա քաղաք։ 1958 թվականից համարվել է ԽՍՀՄ, ապա՝ Ռուսաստանի գրողների միության անդամ։ 1961 թվականին ավարտել է Մաքսիմ Գորկու անվան գրականության ինստիտուտի բարձրագույն գրական դասընթացները։
1972 թվականին Տուլայում առաջին անգամ լույս տեսած Պարիգինայի «Այրին» վեպը մեծ հետաքրքրություն է առաջացրել  ընթերցողների շրջանում և արժանացել է Համամիութենական մրցույթի մրցանակի։ 1976 թվականին գիրքը վերահրատարակվել է։ 1999 թվականին ընթերցողի դատին է հանձնվել նրա նոր՝ «Ամեն գնով» վեպը, որտեղ բացահայտվել են մեր ժամանակների ամենահրատապ խնդիրները։ 
2004 թվականին լույս է տեսել Պարիգինայի «Որդին» վեպը, իսկ 2008 թվականին` «Ընտանեկան հանդիպումներ» ժողովածուն։ Բազմիցս ընտրվել է Տուլայի քաղաքային խորհրդի պատգամավոր, եղել է Ռուսաստանի գրողների միության համագումարի պատվիրակ։ 1994 թվականին Տուլա քաղաքի վարչակազմի ղեկավարի որոշմամբ նրան շնորհվել է «Տուլա հերոս քաղաքի պատվավոր քաղաքացի» կոչում։
Բնակվել է Տուլայում, գրել արձակ գործեր։ Մահացել է 2016 թվականի դեկտեմբերի 9-ին։


== Մատենագիտություն ==
Գրքեր`

Наталья Парыгина «Записки педагога» (1954).
Наталья Парыгина «Вдова» (1972).
Наталья Парыгина «Личное счастье» (1976).
Наталья Парыгина «Мы с братом» (1978).
Наталья Парыгина «Судьба врача» (1983).
Наталья Парыгина «Тульские встречи» (1988).
Наталья Парыгина «Свет души» (1993).
Наталья Парыгина «Любой ценой» (1999).
Наталья Парыгина «Сын» (2004).
Наталья Парыгина «Семейные повести» (2008).


== Պարգևներ և մրցանակներ ==
Արհմիությունների համամիութենական կենտրոնական խորհրդի և ԽՍՀՄ գրողների միության համամիութենական մրցույթի դափնեկիր (1975) «Այրին» վեպի համար,
«Հասարակական ճանաչում» Ոսկե կրծքանշանի ասպետ (1999),
Լև Տոլստոյի անվան Տուլայի մարզային մրցանակի դափնեկիր (2000) «Ամեն գնով» վեպի համար,
«Պատվո նշան» շքանշան,
«Աշխատանքային արիության համար» մեդալ,
Ա. Պուշկինի անվան մեդալ,
Մ. Ա. Շոլոխովի անվան մեդալ,
Տուլա քաղաքի պատվավոր քաղաքացի (1994)։


== Ծանոթագրություններ ==


== Արտաքին հղումներ ==
Наталья парыгина. Писатель из Тулы
Писатель Наталья Парыгина
Наталья Парыгина — писатель Archived 2021-04-17 at the Wayback Machine.
Կանադայի վերաբնակիչները

«Կանադայի վերաբնակիչները» (անգլ.՝ The Settlers in Canada), մանկական արկածային վեպ, անգլիացի ծովագնաց և գրող Ֆրեդերիկ Մարիետի 21-րդ գիրքը, որն առաջին անգամ հրատարակվել է 1844 թվականին։ Ստեղծագործության իրադարձությունները ծավալվում են Վերին Կանադայում 1790-ական թվականներին և ներկայացնում են ներգաղթյալների ընտանիքի արկածները Օնտարիո լճի մոտ, նրանց դիմակայությունը բնության և բնիկ ժողովրդի դեմ։


== Սյուժե ==
Անգլիայում Քեմփբելլների ընտանիքը ժառանգում է տոհմական կալվածք։  Մեծ որդին ընդունվում է քոլեջ, իսկ երկրորդը մեկնում է ծառայության նավատորմում։ Մի օր հայտնվում է ժառանգության ուրիշ հավակնորդ, որն ապացուցում է իր իրավունքները դրա նկատմամբ։ Քեմփբելլները ստիպված են լինում նահանջել։
Միստր Քեմփբելլը վաճառում է բիզնեսը կալվածքի հարցերը լուծելու համար, և դրանից հետո մնացած փողը բավարար է միայն Կանադա արտագաղթելու և Օնտարիոյի լճի մոտ բնակություն հաստատելու համար։ Խնդիրը համախմբում է ընտանիքի անդամներին, որոնք աշխատում են իրենց ֆերմայի զարգացման համար՝ պայքարելով վատ եղանակի, թշնամաբար տրամադրված հնդկացիների և անտառային հրդեհների դեմ։ Նրանց օգնում է էքսցենտրիկ, բայց պատրաստակամ որսորդ Մալաքի Բոունը, և նրանք ողջունում են նոր ներգաղթյալներին իրենց ֆերմայում։
Ի վերջո, գալիս է մի նամակ ազգականի՝ կալվածքի սեփականատիրոջ մահվան վերաբերյալ։ Կալվածքը նորից անցնում է Քեմփբելլների տնօրինության տակ, միստր և միսիս Քեմփբելլները վերադառնում են Անգլիա, իսկ նրանց երեխաներից յուրաքանչյուրը գնում է իր ուղով։


== Ստեղծում և հրատարակում ==
Մարիետն այս վեպը գրել է նախորդ ստեղծագործության՝ «Մեծ օվկիանոսի» խորտակումը վեպի հաջողությունից հետո։ Հեղինակը այցելել է Կանադա 1837 թվականին և ձեռք բերել մի քանի հարյուր ակր հող Մեծ լճերի մոտ, որտեղ ծավալվում են նրա վեպի հիմնական իրադարձությունները:.
Վեպի թեմատիկան մոտ է Ջեյմս Ֆենիմոր Կուպերի ստեղծագործություններին և արկածները համատեղում է գաղութային հովվերգության հետ։ Առաջին վերաբնակիչների հոգսերն և բնիկների դեմ պայքարի դժվարությունները Քեմփբելլներին դարձնում են հաջողակ ներգաղթյալներ, որոնք մասամբ ընդունում են բնիկների հմտությունները։
Վեպում (8 գլուխ) առաջին անգամ օգտագործվում է «paddle your own canoe» արտահայտությունը  (բառացի՝ «թիավարեք ձեր մակույկը», որ նշանակում է «հույս դիր միայն ինքդ քեզ վրա»)։


== Ծանոթագրություններ ==
Սուրբ ծնունդ, որը գրեթե չէր կատարվել

«Սուրբ ծնունդ, որը գրեթե չէր կատարվել» (իտալերեն՝ Il Natale che quasi non fu), Իտալական մանկական կատագերգական ֆիլմ։ 1970 - ական թվականների սկզբից 1980 - ական թվականները անընդհատ ցուցադրվել է Սուրբ ծննդին HBO ալիքով։ Ֆիլմը  DVD տարբերակով դուրս է եկել 2003 թվականի հոկտեմբերի 7 -ին։


== Սյուժե ==
Սուրբ Ծննդից ոչ շատ առաջ Սեմ ՈՒիպլը այցելում է Սանտա Կլաուսին։ Նա հիշեցնում է Սեմին, որ շատ վաղ տարիքում նա իրեն նամակ էր գրել, որտեղ շնորհակալություն էր հայտնել նվերների համար և խոստացել էր օգնել ծերուկին, եթե նրան երբևէ հարկավոր լինի օգնել։ Եվ հենց այդ ժամանակը եկավ․ ծեր ժլատ Ֆինեաս Պրյունը, որը Հյուսիսային բևեռի տիրակալն էր, Սանտայից պահանջում է իր կացարանի վարձավճարը   և նվերների գործարանը։ Հակառակ դեպքում՝ Պրյունը սպառնաց վտարել Սանտային, նրա կնոջը և Էլֆերին, իսկ բոլոր խաղալիքները վերցնել իրեն։ Սանտա Կլաուսը և Սեմը պարտավոր են գտնել ճիշտ դատաստան Ֆինես Պրյունի հանդեպ, որպեսզի կայանա Սուրբ Ծնունդը ․․․


== Արտադրություն ==
Ֆիլմի ռեժիսորը և գլխավոր դերակատարը Ռոսսանո Բրացցին է։ Իրական պատմությունը հիմնված էր Պոլ Թրիփի կողմից գրված գրքի վրա, նա այն հարմարեցրել է էկրանի և դերասանների համար։ Ֆիլմի սաունդթրեքը, այդ թվում նաև Գլեն Յարբրոյի կատարմամբ երգի նախաբանը գրել է Բրունո Նիկոլայը։ ԱՄՆ - ում ֆիլմը գնահատվում է որպես G և ունի 89 րոպե տևողություն։


== Դերերում ==
Ռոսսանո Բրացցի - Ֆինեաս Պրյուն
Պոլ Տրիպ - Սեմ ՈՒիպպլ
Միշա Աուեր - Էլֆերի ղեկավար Ջոնաթան
Ալբերտո Ռաբագլիատի - Սանտա Կլաուս
Լիդիա Բրացցի - տիկին Կլաուս
Սոննի Ֆոքս - պարոն Պրիմ
Ջոն Կարլսեն - Բլոսոմ


== Արտաքին հղումներ ==
Սուրբ Ծնունդ, որը գրեթե տեղի չի ունեցել  (անգլերեն)-ում
Ֆիլմի մասին գտնել theneitherworld.com կայքում
The Christmas That Almost Wasn't(անգլ.) ֆիլմը Internet Movie Database կայքում
«The Christmas That Almost Wasn't»(անգլ.) ֆիլմը allmovie կայքում:


== Ծանոթագրություններ ==
Կրևոլադօսսոլա

Կրևոլադօսսոլա (իտալերեն՝ Crevoladossola), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 4711 մարդ (2008 թվականի տվյալներով)։ Բնակչության խտությունը՝ 121 մարդ/կմ²։ Տարածքը՝ 39 կմ²։ Փոստային ինդեքս՝ 28865։ Հեռախոսային կոդ՝ 0324։


== Ժողովրդագրություն ==
Ժողովրդագրական աճ։ 


== Կոմունայի վարչակազմ ==
Հեռախոսահամար՝0324 239100
Էլեկտրոնային փոստ՝ segreteria.crevola@libero.it
Պաշտոնական կայք՝ http://www.comune.crevoladossola.vb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
«Հայրենիքին մատուցած ծառայությունների համար» 1-ին աստիճանի շքանշանի ասպետների ցանկ

Ստորև ներկայացված է «Հայրենիքին մատուցած ծառայությունների համար» 1-ին աստիճանի շքանշանի ասպետների ամբողջական ցանկը։


=== 2014 թվական ===


=== 2015 թվական ===


== Ծանոթագրություններ ==
Սիչուանի երկրաշարժ (2008)

Սիչուանի երկրաշարժ (չինարեն՝ 四川大地震), 2008 թվականի մայիսի 12-ին Պեկինի ժամանակով 14:28:01.42-ին Չինաստանի Սիչուան նահանգում տեղի ունեցած ավերիչ երկրաշարժ։ Երկրաշարժի հզորությունը համաձայն Չինաստանի սեյսմիկ ծառայության 7, 9 Mw էր։ Համաձայն ԱՄՆ երկրագիտական ծառայության տվյալների երկրաշարժի էպիկենտրոնը գտնվել է Սիչուան նահանգի մայրաքաղաք Չենդուից 75 կմ հեռավորության և 19 կմ խորության վրա։ Այս երկրաշարժը հայտնի է նաև Վենչուանի երկրաշարժ անունով (չինարեն՝ 汶川大地震), քանի որ նրա էպիկենտրոնը գտնվում է Վենչուանում։ Երկրաշարժը զգացվել է Պեկինում (հեռավորություն 1, 500 կմ) և Շանհայում (հեռավորությունը 1, 700 կմ), որտեղ ցնցվել են բարձրահարկերը և սկսել է տարհանում։ Երկրաշարժը զգացլ են նաև Հնդկաստանում, Պակիստանում, Թայլանդում, Վիետնամում, Բանգլադեշում, Նեպալում, Մոնղոլիայում և Ռուսաստանում։
Պաշտոնական աղբյուրները հայտնել են, որ 2008 թվականի օգոստոսի 4-ին զոհվել է 69197 մարդ, անհայտ կորել է մոտ 18 հազարը և 288431 մարդ այս կամ այն կերպ տուժել են երկրաշարժից։
Երկրաշարժը տեղի է ունեցել Լունմենշան երկրաբանական կոտրվածքի տարածքում, որը անցնում է Սիչուանի գոգավորության արևմտյան եզրով ու առանձնացնում է նրան Սինո Տիբեթական լեռներից։
Նկարիչ Այ Վեյվեյը բանտարկության է դատապարտվել զոհերի քանակի մասին պաշտոնական տեղեկատվությունից այլ թվեր հայտարարելու համար։ Նա նաև հայտարարել էր, որ տեղական իշխանությունների կաշառակերության մասին, որի պատճառով շենքերի սեյսմակայությունը խախտվել էր։


== Ծանոթագրություններ ==


== Արտաքին հղումներ ==
Ումամի

Ումամի (ճապ.՝ 旨味` հաճելի համ), բարձրասպիտակուցային միացությունների համ, որն առանձնանում է որպես ինքնուրույն, հինգերորդ համ և Չինաստանում, Ճապոնիայում և Հեռավոր Արևելքի այլ երկրներում ավանդաբար օգտագործվում է որպես համեմունք։ «Ումամիի» զգացումն առաջացնում են նատրիումի գլուտամատը և որոշ ամինաթթուներ։ Սրանք Е600-Е699 խմբի սննդի հավելումներ են։ Քանի որ մարդու լեզուն ունի L-գլուտամատային ռեցեպտորներ, գիտնականներն ումամին զատ են համարում աղի համից։
Ումամին հանդիսանում է պարմեզան և ռոկֆոր պանիրների, սոյայի սոուսի և այլ մթերքների, ինչպես նաև չֆերմենտավորված մթերքների՝ ընկույզի, բրոկոլիի, լոլիկի, սնկերի (շիիտակե), ջերմամշակում անցած մսի համի կարևոր բաղադրիչը։
Նատրիումի գլուտամատը (E621, MSG) ավելի հայտնի համային հավելում է, լայնորեն կիրառվում է ապուրների, երշիկների կոնցենտրատների պատրաստման ժամանակ։ Սկսվել է օգտագործվել 1908 թվականին Կիկունաե Իկեդայի կողմից։ Կիրառում են նաև IMP (նատրիումի ինոզինատ - երկնատրիումական աղ ինոզինմոնոֆոսֆատ, E631) և GMP (գուանիդինմոնոֆոսֆատի երկնատրիումական աղ, E627): Բոլոր այս բաղադրիչները հանդիպում են բնական մթերքներում։ Ներդաշնակ համ ստանալու համար օգտագործում են հետևյալ համադրումները՝ MSG խառնուրդը, IMP և GMP։
Անգլերենում հավասարապես օգտագործվում են umame և umami բառերը, սակայն վերջինս՝ ավելի հաճախ։ Ռուսերենում «ումամի»-ն երբեմն թարգմանում են «մսային համ»։ Չինական խոհանոցում այս բառին համապատասխանում է ավանդական չինարեն 鮮味 բառը։


== Պատմություն ==
Այն հարցի շուրջ, թե արդյոք ումամին հիմնական համերից մեկն է հանդիսանում, գիտնականները բանավիճել են 1908 թվականից՝ Կիկունաե Իկեդայի կողմից դրա բացահայտման օրվանից։ 1985 թվականին Հավայիում կայացած Ումամիի առաջին միջազգային գիտաժողովի ժամանակ «ումամի» եզրը պաշտոնապես ճանաչվեց որպես գլուտամատի և նուկլեոտիդների համի նկարագրիչ։ 21-րդ դարում ումամին ամենուրեք համարվում է հիմնական համերից մեկը։ Ումամին գլուտամինաթթվի և 5'-ռիբոնուկլեոտիդների համն է, օրինակ՝ գուանոզինի մոնոֆոսֆատը (ԳՄՖ) և ինոզինմոնոֆոսֆատը (ԻՄՖ)։
Ումամիի համը հնարավոր է մոտավոր նկարագրել որպես երկար տևող «մսային» կամ «արգանակային», ումամի բառը չի թարգմանվում՝ անգլերեն, իսպաներեն և ֆրանսերեն լեզուներում այս հասկացությունը նույնպես նկարագրվում է «ումամի» բառով։ Քիմիական տեսանկյունից այս համը ռեցեպտորների զգացողությունն է, որոնք տեղակայված են մարդու և կենդանիների լեզվի վրա, գլուտամինաթթվի կարբօքսիլատային անիոնում։ Ումամիի հիմնական էֆեկտն ուտեստների համի ընդգծումն ու հավասարակշռումն է։ Ումամին սրացնում է սննդի համային գրավչությունը։ Թթվի տեսքով գլուտամատն ումամիի համ է փոխանցում․ գլուտամինաթթվի աղերը հեշտ իոնացվում են և սննդին ումամիի համ են տալիս։ ԳՄՖ և ԻՄՖ-ն սրացնում են գլուտամատի համի ինտենսիվությունը։


== Ծանոթագրություններ ==


== Արտաքին հղումներ ==
A New Taste Sensation, by Katy McLaughlin, Wall Street Journal, 12/8/07.
Ֆեֆելովո (գյուղ, Սմոլենսկի շրջան)

Ֆեֆելովո (ռուս.՝ Фефелово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր  մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (191101-191200)

Աստերոիդների ցանկ (191001-191100)  • Աստերոիդների ցանկ  • Աստերոիդների ցանկ (191201-191300)
 Աստերոիդների ցանկ (191001-191100)  • Աստերոիդների ցանկ  • Աստերոիդների ցանկ (191201-191300)
Աստերոիդների ցանկ (26001-26100)

Աստերոիդների ցանկ (25901-26000)  • Աստերոիդների ցանկ  • Աստերոիդների ցանկ (26101-26200)
 Աստերոիդների ցանկ (25901-26000)  • Աստերոիդների ցանկ  • Աստերոիդների ցանկ (26101-26200)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Զելյոնի Գայ (գյուղ, Բարանովի շրջան)

Անվան այլ կիրառումների համար տե՛ս՝ Զելյոնի ԳայԶելյոնի Գայ (ուկրաիներեն՝ Зелений Гай), գյուղ Ուկրաինայի Ժիտոմիրի մարզի Բարանովի շրջանում։
2001 թվականի տվյալներով Զելյոնի Գայ գյուղում բնակվում էր 150 մարդ։ Բնակավայրը զբաղեցնում է 6,003 կմ² տարածք։ Բնակչության խտությունը կազմում էր 24,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սալավաթ (այլ կիրառումներ)

Սալավաթ անվանումը կարող է վերաբերել հետևյալ հասկացություններին.

Սալավաթ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Սալավաթ, Ռուսաստանի քաղաք, Բաշկորտոստանի արդյունաբերական խոշոր կենտրոններից մեկը
Պալոմարյան աստղադիտարան

Պալոմարյան աստղադիտարան (անգլ.՝ Palomar Observatory), մասնավոր աստղադիտարան Կալիֆոռնիայի Սան Դիեգո շրջանում՝ ԱՄՆ-ում, գտնվում է 145 կիլոմետր հարավ-արևելք Մանունթ-Վիլսոնյան աստղադիտարանից, Պալոմար լեռան վրա։ Աստղադիտարանի կոդերն են՝ «675», ինչպես նաև՝ «261» Երկնքի թվային դիտարկում և «644» NEAT ծրագրերի համար։ Աստղադիտարանը պատկանում և կառավարվում է Կալիֆոռնիայի տեխնոլոգիական ինստիտուտին (Կալտեխ)։ Աստղադիտարանը այս պահին բաղկացած է չորս հիմնական գործիքներից՝ 200-դյույմանոց (5,08 մ) Հեյլի աստղադիտակ, 48-դյույմանող (1,22 մ) Սեմուել Օշինի աստղադիտակ, 18-դյույմանոց Շմիդտի ռեֆլեկտոր և 60-դյույմանոց ռեֆլեկտոր։ Այստեղ է գտնվում նաև Պալոմարյան ինտերֆերոմետրը։
Հիմնվել է 1928 թվականին։ 1948—1967 թվականներին Մաունթ Պալոմարի աստղադիտարանի 504 սմ-անոց աստղադիտակը ամենամեծն էր աշխարհում (մինչև ԽՍՀՄ-ում 6մ-անոց աստղադիտակի շարք մտնելը)։ Մյուս աստղադիտակներից ամենանշանավորը Շմիդի 122սմ-անոց խոշորագույն աստղադիտակն է, որով ստացված լուսանկարները լայնորեն օգտագործվում են աշխարհի շատ աստղադիտարաններում և սկզբնաղբյուր են ծառայել բազմաթիվ կարևորագույն աշխատանքների համար։ Մաունթ Պալոմարի աստղադիտարանում զբաղվում են աստղերի, միգամածությունների ու գալակտիկաների ուսումնասիրությամբ։ Այստեղ են կատարվել մի շարք կարևորագույն հայտնագործություններ (սպիտակ թզուկ աստղեր, ռադիոգալակտիկաներ, քվազարներ, կոմպակտ գալակտիկաներ և այլն)։ Ֆ․ Ցվիկիի ղեկավարությամբ հայտնաբերվել և ուսումնասիրվել է գերնոր աստղերի մեծ մասը։
Մաունթ Պալոմարի աստղադիտարանում են ստեղծվել երկնքի Պալոմարյան զննության երկգույն քարտեզները։ Մաունթ Պալոմարի աստղադիտարանը գործնական կապեր ունի Բյուրականի աստղադիտարանի հետ․ հայ և ամերիկյան աստղագետները, 504սմ-անոց աստղադիտակի օգնությամբ, համատեղ հետազոտություններ են կատարել Բյուրականի աստղադիտարանի աշխատակիցների հայտնաբերած գալակտիկաների ու դրանց խմբերի ուսումնասիրման ուղղությամբ։ 1949 թվականին Մաունթ Պալոմարի աստղադիտարանը և Մաունթ Վիչսոնի աստղադիտարանը վարչականորեն միավորվել են։

Տես նաև Հեյլի աստղադիտարաններ)


== Արտաքին հղումներ ==
Կալտեխի կայքի էջ, նվիրված Պալոմարյան աստղադիտարանին